На основу члана 52. и 93. Закона о јавним набавкама („Службени гласник РС” бр. 91/19, 92/23 у даљем тексту: Закон), члана 2. Правилника о садржини конкурсне документације у поступцима јавних набавки („Службени гласник РС“, бр. 21/21) и Одлуке о спровођењу поступка јавне набавке, број 165/24-2 од 21.06.2024., припремљен је следећи 

VIII МОДЕЛ УГОВОРА

Израда виртуелне презентације Тврђаве Голубац

Закључен између:

НАРУЧИЛАЦ:  Друштво са ограниченом одговорношћу за развој туризма Тврђава Голубачки град Голубац,са седиштем у Голупцу, ул. Цара Лазара 15, матични број 20768282, ПИБ 107174104, коју заступа Искра Максимовић, директорка Тврђаве Голубачки град (у даљем тексту: Наручилац), 
и
ДОБАВЉАЧ:____________________________________________, са седиштем у __________________, улица ______________________________, матични број: ________________ ПИБ:___________________, кога заступа ______________________________
(у даљем тексту: Добављач),

УГОВОРНЕ СТРАНЕ КОНСТАТУЈУ

- да је Наручилац на основу чл. 52. Закона о јавним набавкама („Сл. гласник РС” бр. 91/19, 92/23) и у складу са Правилника о садржини конкурсне документације у поступцима јавних набавки („Службени гласник РС“, бр. 21/21), спровео отворени поступак јавне набавке добара- Израда виртуелне презентације, за потребе Тврђаве Голубачки град, ЈН бр.1/2024, на основу Одлуке о спровођењу отвореног поступка јавне набавке број 165/24-2 од 21.06.2024.године;
- да је Добављач доставио понуду бр.__________ од ____. ____.2024. године која се налази у прилогу уговора и саставни је део уговора, а која у потпуности одговара спецификацији и захтевима Наручиоца;
- да је Наручилац изабрао Добављача за извршење овог уговора Одлуком о додели уговора, број _______, од _______, у свему у складу са Законом о јавним набавкама (’’Службени гласник РС’’, бр. 91/19, 92/23).


ПРЕДМЕТ УГОВОРА  

Члан 1.
Предмет овог уговора је Израда виртуелне презентације Тврђаве Голубац са испоруком, инсталацијом и активацијом софтвера и свих захтеваних модула/лиценци на локацији Наручиоца, као и конфигурисање и доделу свих корисничких параметра корисницима,за потребе Тврђаве Голубачки град, а у свему према понуди Добављача број ___________________, од __.__. 2024. године и Техничкој спецификацији, који чине саставни део овог уговора.


ЦЕНА
Члан 2.
Уговорена вредност софтвера из члана 1. овог уговора, износи  __________________  динара без ПДВ-а, односно ____________________ динара са ПДВ-ом.
Вредност из става 1. овог члана добијена је на основу количина и јединичних цена из усвојене понуде Добављача.
Цена је фиксна и не може се мењати у току важења овог уговора.
У цену су урачунати сви трошкови које Добављач има у реализацији предметне јавне набавке.
Цена обухвата услугу израде, испоруке и инсталације софтвера као исвих захтеваних модула/лиценци на локацији Наручиоца.

РОК, НАЧИН И  МЕСТО ИСПОРУКЕ 
Члан 3.
Добављач је обавезан да предметни софтвер испоручи и у року од __________дана (максимално 90 дана)од дана обостраног потписивања уговора. 
Рок из става 1. овог члана, може се померити само у случају дејства више силе. У овом случају, рок испоруке се помера за онолико дана, колико су трајали узроци спречености Добављача да испоручи добра, под условом да је Добављач предузео све потребне радње да на време изврши своју обавезу. 
Добављач је дужан да приликом испоруке предметног добра достави сву потребну пратећу техничку документацију на српском језику и корисничко упутство.


НАЧИН ПЛАЋАЊА
Члан 4.
Плаћање уговорене цене из члана 2. овог уговора вршиће се након испоруке, инсталације и активације предметног софтвера у року до 45 дана од дана достављања исправног рачуна и записника о квантитативном и квалитативном пријему софтвера са пратећом документацијом, а којим је потврђен пријем, инсталација и активација, како је уговорено, на рачун Добављача број _____________________________ код банке______________________________.
Достављена фактура мора да садржи тачне идентификационе податке о Наручиоцу, број и датум закључења уговора.
Наручилац ће извршити плаћање само ако је фактура исправно регистрована у Централном регистру фактура и Систему Е-фактура.

ГАРАНТНИ РОК
Члан 5.
Добављач гарантује да јепредметни софтвер у складу са техничком спецификацијом и захтеваним квалитетом.
Добављач даје Наручиоцу гаранцију за испоручени  предметни софтвер из члана 1. овог уговора у трајању од __________ месеца/и од дана записничког пријема испорученог и инсталираног и активираног софтвера, односно од дана потписивања Записника о квантитативном и квалитативном пријему са пратећом документацијом. 
Рок за отклањање квара/недостатка у гарантном року: максимум 10 дана од дана пријаве квара.



КВАЛИТЕТ 
Члан 6.
Софтвер који је предмет овог уговора мора у погледу квалитета задовољавати важеће стандарде и испуњавати услове и захтеве прописане конкурсном документацијом.
Понуђач се обавезује да инсталацију и активацију предметног софтвера и свих захтеваних модула/лиценци изведе стручно и квалитетно, у свему према прописима, правилима струке, техничким условима и стандардима, који важе за ту врсту посла.


КВАНТИТАТИВНИ И КВАЛИТАТИВНИ ПРИЈЕМ

Члан 7.
Уговорне стране су сагласне да ће након испоруке предметног софтвера, записнички констатовати преузимање истог .
· случају да се записнички констатују недостаци у квалитету, понуђач мора исте отклонити, или испоручити нова, у року не дужем од 3 дана од дана састављања записника.
Ако се након примопредаје, приликом употребе софтвера покаже неки недостатак, који се није могао открити уобичајеним прегледом (скривене мане), Наручилац је дужан да о том недостатку сачини записник о рекламацији и обавести понуђача. У том случају понуђач је дужан да у року од 7 дана од дана сачињавања записника о рекламацији, отклони утврђене недостатке односно усклади квалитет истога са захтевима Наручиоца.
ОБАВЕЗЕ ДОБАВЉАЧА
Члан 8.
Добављач се обавезује да овај уговор изврши ажурно и квалитетно, са довољним бројем непосредних извршилаца, у складу са позитивноправним прописима, нормативима и стандардима чија је употреба обавезна, актима Наручиоца и овим уговором, уважавајући правила струке, професионално и савесно.
Добављач је дужан да изврши испоруку, инсталацију и активацију предметног софтвера и свих захтеваних модула/лиценци у складу са позитивноправним прописима и актима Наручиоца примењује прописане мере у циљу осигурања безбедности и здравља на раду, обезбеђења сигурности људи и имовине и мере заштите од пожара.
Добављач се обавезује да ће се придржавати упутства о унутрашњем реду у објектима Наручиоца, као и да ће благовремено доставити списак радника и возила која ће користити ради безбедносне провере од стране надлежног државног органа.
Добављач се обавезује да одреди лице одговорно за организацују рада и комуникацију са Наручиоцем, у току извршења овог уговора и да о томе писаним путем, без одлагања обавести Наручиоца.
Добављач је дужан да без одлагања писмено обавести Наручиоца о било којој промени података која је од значаја за реализацију предметног уговора, а посебно о промени у вези са критеријумима за квалитативни избор привредног субјекта у поступку јавне набавке, која наступи током важења овог уговора и да је документује на прописани начин.



КЛАУЗУЛА ПОВЕРЉИВОСТИ
Члан 9.
Добављач се обавезује да поверљиве информације које је сазнао у вези са извршењем овог уговора неће користити у друге сврхе, осим за испуњење уговорних обавеза, као и да их неће открити трећем лицу, осим уколико је то неопходно за извршење предмета овог уговора, уз претходну сагласност Наручиоца.
Обавеза из става 1. овог члана не односи се на информације које је Добављач дужан да саопшти у складу са позитивноправним прописима.
У случају да дође до откривања поверљивих информација без претходне сагласности Наручиоца, Добављач је дужан да без одлагања о томе обавести Наручиоца, а у случају да је Наручилац том приликом претрпео штету, Добављач је дужан да је накнади. 

СРЕДСТВО  ФИНАНСИЈСКОГ ОБЕЗБЕЂЕЊА
Члан 10.
Продавац је дужан да у моменту примопредаје предмета уговора, као средство финансијског обезбеђења, достави меницу, менично писмо (овлашћење), потврду о регистрацији менице и картон депонованих потписа као гаранцију за отклањање грешака у гарантном року у висини од 10% од вредности закљученог уговора без ПДВ-а .
Средство финансијског обезбеђења мора важити пет дана дуже од трајања гарантног рока. Средство обезбеђења не може се вратити продавцу пре истека рока трајања, осим ако је продавац у целости испунио своју обезбеђену обавезу. Поднета меница мора бити безусловна и платива на први позив.


ОБАВЕЗЕ НАРУЧИОЦА
Члан 11.
Наручилац се обавезује да Добављачу омогући несметани приступ објекту/простору у утврђено време.
Наручилац се обавезује да одреди лице да у његово име и рачун врши усмену комуникацију са Добављачем, контролу извршења уговорне обавезе, оцену квалитета, као и да учествује у примопредаји, потпише Записник о квантитативном и квалитативном пријему и издати рачун Добављача парафира, чиме потврђује да је предмет овог уговора извршен под уговореним условима и на начин како је уговорено.


РАСКИД УГОВОРА
Члан 12.
Наручилац може једнострано раскинути уговор у случају да Добављач не испуни уговорену обавезу или је делимично изврши.
Овај уговор може да се раскине на основу воља уговорних страна, односно његовим неиспуњењем, или неизвршењем обавеза предвиђених овим уговором, када једна страна достави другој уговорној страни писано обавештење о раскиду уговора, са отказним роком од 15 (петнаест) дана од дана пријема обавештења.	

ВИША СИЛА
Члан 13.
У случају наступања околности које ометају, спречавају или онемогућавају извршење уговорених обавеза било које уговорне стране, а које се према правним прописима сматрају вишом силом, уговорне стране се ослобађају од извршења обавеза за време док траје виша сила и ниједна уговорна страна нема право на било какву накнаду.
Уговорна страна погођена вишом силом, дужна је да писменим путем обавести другу уговорну страну о њеном настанку, као и престанку више силе.
У случају трајања више силе дуже од 15 (петнаест) дана, свака уговорна страна има право да раскине овај уговор. Уговорне стране се не могу позивати на вишу силу због околности које су им биле познате у моменту закључења уговора и преузимању уговорених обавеза.

УГОВОРНА КАЗНА
 Члан 14.
У случају прекорачења рока из члана 3. овог уговора, који није последица више силе, Наручилац има право да Добављач зарачуна казнене пенале за сваки дан закашњења у износу од  0,5% од укупне уговорене вредности, а највише у износу од 5% укупне уговорене вредности.
У случају из става 1. овог члана, Наручилац ће упутити захтев Добављачу да умањи износ фактуре, за износ уговорне казне дефинисане ставом 1. овог члана, што је Добављач дужан да учини.
Уколико се Добављачу у току извршења уговорених обавеза услед кашњења у одазиву у року наведеном у члану 3. овог уговора, једном или више пута наплати износ уговорне казне који достигне 5% од укупне уговорене вредности, Наручилац има право на једнострани раскид уговора, као и активирање средства финансијског обезбеђења за добро извршење посла.

ИЗМЕНА УГОВОРА
Члан 15.
Измене и допуне овог уговора производе правно дејство само када се дају у писаној форми и уз обострану сагласност уговорних страна.
Наручилац може током трајања уговора у складу са одредбама члана 156-161. („Сл. гласник РС“, број 91/19, 92/23) изменити уговор без спровођења поступка јавне набавке уколико су за то испуњени законски услови.
За испоруку предметних добара у обиму већем од уговореног важе уговорене јединичне цене.

ЗАВРШНЕ ОДРЕДБЕ
Члан 16.
Уговор производи правно дејство даном потписивања обе уговорне стране и важи до потпуног испуњења уговорних обавеза обе уговорне стране, а најдуже 6 месеци од момента обостраног потписивања уговора.

Члан 17.
На све односе уговорних страна, који нису посебно регулисани овим уговором, примењиваће се одредбе Закона о облигационим односима и других позитивноправних прописа који регулишу ову материју.
Члан 18.
Евентуалне спорове који настану поводом овог уговора, уговорне стране ће решавати споразумно.
Уколико спорови између уговорних страна не буду решени споразумно, за све спорове из овог уговора, или у вези са истим, уговара се надлежност Привредног суда у Београду.

  Члан 19.
Овај уговор је сачињен у 6 (шест) истоветних примерака, од којих свака уговорна страна задржава по 3 (три) примерка уговора.

	За ДОБАВЉАЧА
ДИРЕКТОР
	
	За НАРУЧИОЦА
ДИРЕКТОР

	
	
	

	___________________________
	
	___________________________

	
	
	Искра Максимовић



НАПОМЕНА:
Модел уговора представља садржину уговора који ће бити закључен са изабраним понуђачем. 
Уговор ће пре потписивања бити садржински прилагођен према томе да ли понуђач подноси понуду самостално, као заједничку понуду, понуду са подизвођачем, и сл.
Модел уговора се не попуњава, не потписује, не печатира и не доставља.
Понуђач потврђује да је у свему сагласан са садржином уговора које ће Наручилац закључити са изабраним понуђачем, означавањем поља „упознати смо са садржином и прихватамо модел уговора“, у понуди.

